顧龍禎

顧龍禎（），字翼卿，號驤宇，直隸常州府無錫縣人，民籍，明朝政治人物。

 生平 
萬曆七年（1579年）己卯科應天鄉試第六名，萬曆十四年（1586年）丙戌科會試一百十八名，登三甲第八十三名進士。礼部观政，本年授行人，十九年八月选授山东道試御史，差巡视皇城，二十年差河東巡盐，二十二年廣東巡按，本年丁憂。二十六年四月復除江西道御史，二十七年巡按广东，二十八年十月与布政使王泮互相讦奏，被解職《大明神宗實錄·卷之三百五十二》：萬曆二十八年十月戊寅都察院左都御史溫純等疏參廣東巡按監察御史顧龍禎裂冠毀裳四詈行歐醜態可差應行解任布政使王泮取辱有無難以懸斷既擅離任豈容再蒞合所吏部酌議其爭毆始未仍合督按二臣分別輕重核寔具奏允之。，回籍听勘。四十年八月降补山东曹州判官添注，四十一年升夏邑知县。

轶事
《萬曆野獲編》載，顧龍禎不諳吏治，性格剛戾自大，巡按廣東時，劾罷廣州知府方遂，庚子鄉試期間，又與擔任提調的布政使王泮相爭，竟致激動互毆《萬曆野獲編·卷十五》：御史方伯相毆 顧侍御驤宇（龍楨）以行人入西台，出按廣東，不甚諳吏治，而性剛戾自尊大。廣州知府方遂者，以部郎出守，為其所詈，自罷去。其下郡僚令長，為所辱者接踵，以漸及於蕃臬。王跡齋（泮）為左轄，素以清直著聲，至是已先為備。時庚子秋試，王以提調偕侍御入闈，王點名散卷畢，偶以一公事相爭，遂詬詈，至以老奴才目王。王亦以惡聲答之，因兩捽於至公堂上，王奮拳擊之，顧不能勝，墮冠弛帶，以吉服而盤旋於地。有邑令倪姓者，名失記，司外簾，力為解勸，顧即攬其裾痛毆之。令故美須髯，頃刻頤頷俱空，不知王出外久矣。王返藩司，即具疏言狀，且請罷，得旨顧革任聽勘。顧疏尋至，王亦去如顧勘。例事下撫按，又轉委之兩司，俱礙直指體貌，久不能結。其後按臣李時華者，黔人，乙科，竟欲坐王而直顧，以藩臬不從，遂兩平之。時人皆知曲在侍御，後京考以浮躁處之。王雖不起，今優遊林下，頗為輿論所惜。。

 家族 
曾祖顧廷玉，封典簿；祖父顧彥夫，曾任府同知；父顧大心，曾任生員。母楊氏。具庆下。兄麟祯（廪生）、弟应祯、鳳祯。

参考文献

Category:顧姓
Category:明朝江西道监察御史
Category:无锡人
Category:明朝曹州判官
Category:明朝禮部觀政
Category:明朝山東道監察御史
Category:明朝夏邑县知县